**Paziņojums par profesionālās virtuves tehnoloģiskās iekārtas izsoli**

**2018.gada 10.aprīlī plkst. 16:30,** **Siguldas Valsts ģimnāzijas Deputātu zālē Krišjāņa Barona ielā 10, Siguldā** notiks kustamās mantas – **profesionālo virtuves tehnoloģisko iekārtu** trešā mutiskā izsole ar augšupejošu soli. Profesionālo virtuves tehnoloģisko iekārtu izsoles sākotnējā pirkuma maksa 448,08 EUR (četri simti četrdesmit astoņi euro un 8 centi) t.sk. PVN.

Izsoles dalībniekus **reģistrē** Siguldas novada pašvaldības darba laikā no **2018.gada 21.marta** **līdz 2018.gada 5.aprīlim,** 209.kabinetā, 2.stāvā, Zinātnes ielā 7, Siguldā, Siguldas novadā, uzziņas pa tālruni 29224687.

Līdz pieteikuma iesniegšanai izsoles dalībniekiem jāsamaksā dalības maksa 15,00 EUR (piecpadsmit euro nulle centi) t.sk. PVN un nodrošinājums 44,80 EUR (četrdesmit četri euro astoņdesmit centi), ieskaitot to Siguldas novada pašvaldības kontā LV15 UNLA 0027 8001 3040 4, kas atvērts AS „SEB banka”, kods UNLALV2X, ar atzīmi par dalībuprofesionālo virtuves tehnoloģisko iekārtu izsolē.